paragraph_text: Kampanje se sastoje od četrdeset dana molitve i posta zajedno s bdjenjem ispred klinike ili bolnice u kojima se vrše pobačaji te u osvješćivanju mjesne zajednice o prizivu savjesti zdravstvenih djelatnika i ciljevima inicijative. Međunarodne se molitvene kampanje održavaju dvaput godišnje, u jesen (uoči Došašća) i u proljeće (tijekom korizme, od Pepelnice do Cvjetnice), dok se mjesne kampanje mogu nastaviti tijekom cijele godine.